C 463/12
HU
Az Európai Unió Hivatalos Lapja
2022.12.5.
A Bíróság (kilencedik tanács) 2022. október 13-i ítélete (a Finanzgericht Bremen [Németország] előzetes döntéshozatal iránti kérelme) – X GmbH & Co. KG kontra Finanzamt Bremen (C-431/21. sz. ügy) (1) (Előzetes döntéshozatal – A letelepedés és a szolgáltatásnyújtás szabadsága – Társasági adó – A társaságok adóköteles jövedelmének megállapítása – Külföldi elemeket tartalmazó ügyletek – A kapcsolt személyekkel fennálló gazdasági kapcsolatokra vonatkozó adónyilvántartás-vezetési kötelezettség – Az adóköteles jövedelem szankcióként történő becslése és növelése) (2022/C 463/14) Az eljárás nyelve: német A kérdést előterjesztő bíróság Finanzgericht Bremen
Az alapeljárás felei Felperes: X GmbH & Co. KG Alperes: Finanzamt Bremen
Rendelkező rész Az EUMSZ 49. cikket úgy kell értelmezni, hogy azzal nem ellentétes az olyan nemzeti szabályozás, amelynek értelmében először is az adóalanyt nyilvántartás-vezetési kötelezettség terheli az olyan személyekkel folytatott határokon átnyúló kereskedelmi ügyletei árának és egyéb kereskedelmi feltételeinek jellegéről és tartalmáról, valamint gazdasági és jogi alapjáról, akikkel olyan – akár tőkén, akár egyéb kapcsolaton alapuló – kölcsönös függőségi viszonyban áll, amely lehetővé teszi az adóalanynak vagy e személyeknek, hogy a másikra irányítást biztosító befolyást gyakoroljanak, és amely szabályozás másodszor e kötelezettség megsértése esetén nemcsak azt írja elő, hogy az érintett tagállamban az adóalany adóköteles jövedelméről megdönthető módon vélelmezik, hogy magasabb, mint a bevallott jövedelem, és az adóhatóság az adóalany kárára becslést készíthet, hanem a kiszámított jövedelem többletösszege legalább 5 %-ának és legfeljebb 10 %-ának megfelelő összegű pótdíj kiszabását is, amelynek minimális összege 5 000 euró, kivéve, ha e kötelezettség elmulasztása kimenthető vagy az elkövetett hiba csekély súlyú.
(1)
HL C 401., 2021.10.4.
A Bíróság (tizedik tanács) 2022. október 13-i ítélete (a Consiglio di Stato [Olaszország] előzetes döntéshozatal iránti kérelme) – Liberty Lines SpA kontra Ministero delle Infrastrutture e dei Trasporti (C-437/21. sz. ügy) (1) (Előzetes döntéshozatal – Közlekedés – 3577/92/EGK rendelet – 1. és 4. cikk – 1370/2007/EK rendelet – 1. cikk – Közszolgáltatási szerződések közvetlen odaítélése – Gyors tengeri személyszállítási közszolgáltatások – A tengeri úton biztosított vasúti szállítási szolgáltatásokkal azonos módon való kezelés) (2022/C 463/15) Az eljárás nyelve: olasz A kérdést előterjesztő bíróság Consiglio di Stato
Az alapeljárás felei Felperes: Liberty Lines SpA Alperes: Ministero delle Infrastrutture e dei Trasporti